Der var tæt trafik i krydset Hobrovej/Nibevej i Aalborg søndag morgen. Ikke på grund af gode tilbud i storcenteret, men fordi en stor flok heste fra Sportsrideklubben Aalborg var brudt ud af deres indhegning. - Klokken 8.35 fik vi en anmeldelse om, at der løb en masse heste rundt på Hobrovej. Vi sendte et par patruljer derud for at spærre af og regulere trafikken, fortæller vagtchef Torben Larsen til TV2 Nord. Hestene blev indfanget igen i løbet af kort tid, og ifølge vagtchefen skete der ingen uheld i forbindelse med det store flugtforsøg.

Referat:
Søndag morgen var mindst 20 heste fra en rideskole sluppet ud af deres indhegning, og løbet ind midt på Hobrovej ved City Syd i Aalborg.